ฌาปนกิจผู้พิพากษา คณากร เพียรชนะ บรรยากาศสุดโศกเศร้า คนแห่อาลัย
ประธานศาลอุทธรณ์ภาค 5 เป็นประธานในพิธีฌาปนกิจ ผู้พิพากษาคณากร เพียรชนะ บรรยากาศโศกเศร้า คนแห่อาลัย ธนาธร - พรรณิการ์ ร่วมแสดงความเสียใจวันที่ 11 มี.ค. 2563 ที่สุสานสันกู่เหล็ก ต.วัดเกตุ อ.เมืองเชียงใหม่ นายสวัสดิ์ สุรวัฒนานันท์ ประธานศาลอุทธรณ์ภาค 5 เป็นประธานในพิธีฌาปนกิจ นายคณากร เพียรชนะ อายุ 50 ปี อดีตผู้พิพากษาหัวหน้าคณะชั้นต้นในศาลจังหวัดยะลา ช่วยทำงานชั่วคราวในตำแหน่งผู้พิพากษาชั้นต้น ประจำกองผู้ช่วยผู้พิพากษาศาลอุทธรณ์ภาค 5 ซึ่ง นายคณากร เสียชีวิตจากการก่อเหตุใช้อาวุธปืนยิงตัวเองเมื่อวันที่ 7 มี.ค. 2563 ที่บ้านพักใน อ.ดอยสะเก็ด จ.เชียงใหม่ หลังจากที่ก่อนหน้านี้เมื่อช่วงปลายปี 2562 ที่ผ่านมา เคยก่อเหตุมาแล้วครั้งหนึ่งในห้องพิจารณาคดีที่จังหวัดยะลา ซึ่งก่อนหน้าก่อเหตุมีการเขียนจดหมายสั่งลาด้วยทั้งนี้ ในพิธีฌาปนกิจศพนายคณากร มีข้าราชการที่ทำงานในกระบวนการยุติธรรมจากศาลต่างๆ รวมถึงข้าราชการทหาร ตำรวจ นักศึกษา เด็กนักเรียนเพื่อนของบุตรสาวผู้เสียชีวิต และประชาชนที่ศรัทธาในตัวของผู้ตายมาร่วมงานจำนวนมาก รวมทั้ง นายธนาธร จึงรุ่งเรืองกิจ อดีตหัวหน้าพรรคอนาคตใหม่ พร้อม น.ส.พรรณิการ์ วานิช อดีตโฆษกพรรคอนาคตใหม่ และสมาชิกอดีตพรรคอนาคตใหม่หลายคนมาร่วมแสดงความเสียใจกับครอบครัวเพียรชนะ ซึ่งการประกอบพิธีเป็นไปด้วยความเรียบง่าย ใช้เวลาประมาณ 1 ชั่วโมง ท่ามกลางความเศร้าโศกเสียใจของคนในครอบครัว ญาติ และเพื่อนร่วมอาชีพของนายคณากรทางด้าน นายธนาธร ได้แสดงความเสียใจกับทางญาติผู้วายชนม์ พร้อมกล่าวให้กำลังใจว่า คุณคณากร ถือว่าเป็นผู้ที่ตั้งใจทำหน้าที่ และเป็นคนดี ขอแสดงความเสียใจและเป็นอีกกำลังใจในการสู้ชีวิตต่อไป.
ประธานศาลอุทธรณ์ภาค 5 เป็นประธานในพิธีฌาปนกิจ ผู้พิพากษา คณากร เพียรชนะ บรรยากาศโศกเศร้า คนแห่อาลัย ธนาธร - พรรณิการ์ ร่วมแสดงความเสียใจ
ผู้พิพากษายิงตัวเอง,ผู้พิพากษาคณากร,คณากร เพียรชนะ,ผู้พิพากษา,เผาศพ ผู้พิพากษาคณากร,ธนาธร จึงรุ่งเรืองกิจ